Nytårsmorgen udviklede et opgør mellem to venner sig voldsomt.

Omkring klokken fem nytårsmorgen, kom to venner på Lindegården i Nørresundby op at skændes, og det udviklede sig voldsomt, at begge havnede på?sygehusets traumecenter. - De brugte begge knive under slagsmålet, og blev ramt på krop og i ansigt, så det er alvorligt, fortæller vagtchef hos Nordjyllands Politi, Henrik Beck. Politiet kender endnu ikke meget til baggrunden for slagsmålet og knivstikkeriet, da mændene endnu ikke er afhørt.